Hélio Ferraz de Almeida Camargo

Hélio Ferraz de Almeida CAMARGO (6a de Junio 1922 – 14a de Julio 2006) estis brazila zoologo kaj advokato, kiu laboris ĉefe pri birdoj de Brazilo.

Vivo
Camargo naskiĝis en la urbo Piracicaba, San-Paŭlio, en 1922, filo de Theodureto Leite de Almeida Camargo kaj Davina Ferraz de Almeida Camargo.Nomura, H. (2006) De luto a Ornitologia Brasileira:Faleceu o Dr. Hélio Ferraz de Almeida Camargo (1922-2006). Atualidades Ornitológicas 131. Li studis juron en la Universitato de San-Paŭlo, kaj diplomiĝis en 1952. Tamen, li profunde interesiĝis pri zoologio kaj komencis labori en 1944 kiel praktikanto en la Zoologia Fako de la Sekretariejo de la Agrikulturo de la Ŝtato San-Paŭlio - kiu en 1969 fariĝis la Muzeo de Zoologio de la Universitato de San-Paŭlo, kaj aktiviĝis kiel biologo en 1946. Camargo eklaboris kun D-ro Olivério Pinto, prenante la administradon de la birda fako de la muzeo post lia emeritiĝo. De 1966 ĝis 1979, li estis anstataŭa direktoro de la muzeo, ĝis sia emeritiĝo en 1980, sed daŭre laboris kiel kuratoro de la birda fako ĝis 2001. Höfling, E. (2006) Obituário: Hélio Ferraz de Almeida Camargo. Revista Brasileira de Ornitologia 14 (3): 301-302. 

La plejparto de lia laboro temis pri la diverseco de brazilaj birdoj, irante al kamparo por kolekti specimenojn por la muzeo en diversaj biomoj de la lando kaj publikigante la rezultojn de siaj observaĵoj.MZUSP Official Website (en portugala) (2013). Informações sobre o acervo - Ornitologia . Alirita la 28an de Januaro 2017. En 1989 li priskribis, kun Rolf Grantsau, la novan amazonan specion Amazona kawalli.Grantsau, R.; Camargo, H. F. A. (1989) Nova espécie de Amazona (Aves, Psittacidae). Revista Brasileira de Biologia 49: 1017–1020. Li ankaŭ laboris en la fiŝfako de la muzeo kaj dum la 1950-aj jaroj li studis araneojn, eĉ nomante tri novajn brazilajn speciojn: Parawixia inopinata, Camargo, 1951, Wagneriana gavensis (Camargo, 1951) kaj Tetragnatha soaresi, kiun li sinonimigis kiel pli junan sinonimon de T. longidens, Mello-Leitão, 1945, en 1953.

Agnoske de lia laboro por ornitologio, la kolibro Phaethornis ochraceiventris camargoi, Grantsau, 1988, kaj la furnariedo Heliobletus contaminatus camargoi, Silva & Stotz, 1992, estis nomitaj laŭ li.

Referencoj

Kategorio:Brazilaj zoologoj